28. ΝΟΜΟΣ υπ’ αριθ. 1750 της 12/14 Απρ. 1951 Περί ρυθμίσεως ζητημάτων τινών αφορώντων εις την Διοίκησιν και την υπηρεσιακήν κατάστασιν των Δωδεκανησίων εκπαιδευτικών λειτουργών. Άρθρ.1-2.(Προσωρινής ισχύος). Άρθρ.3.-Οι εις τα Δημόσια δημοτικά σχολεία της Δωδεκανήσου, εις α φοιτώσι μουσουλμανόπαιδες, διδάσκοντες την Τουρκικήν γλώσσαν και Θρησκείαν διδάσκαλοι, οι διατελούντες εν υπηρεσία κατά την έναρξιν της ισχύος του παρόντος Νόμου, μονιμοποιούνται δι’ αποφάσεως του Υπουργού Εθνικής Παιδείας και Θρησκευμάτων μετά πρότασιν του  οικείου Επιθεωρητού των Δημοτικών Σχολείων. Ούτοι λαμβάνουσι μισθόν οριζόμενον δια κοινής αποφάσεως των Υπουργών Εθνικής Παιδείας και Οικονομικών. Οι μετά την έναρξιν της ισχύος του παρόντος προσληφθησόμενοι εις αντικατάστασιν των εκάστοτε απερχομένων οπωσδήποτε της υπηρεσίας διδασκάλων της Τουρκικής γλώσσης και Θρησκείας διορίζονται δια πράξεως του οικείου Νομάρχου ή του νομίμου αναπληρωτού του μετά γνώμην του οικείου Μουφτή ή του εκτελούντος χρέη Μουφτή και μετά πρότασιν του οικείου Εποπτικού Συμβουλίου Στοιχειώδους Εκπαιδεύσεως, επί μισθώ οριζομένω δια κοινής αποφάσεως των Υπουργών Εθνικής Παιδείας και Οικονομικών. 